De sidste to forsøg på listen forsøger sig med at hacke immunforsvaret, så det er bedre gearet til at bekæmpe coronavirusset.

Her er det igen kineserne, der er på banen.

De kinesiske forskere har sat “minigener” ind i et anden virus, som de så inficerer testpersoner med.

Ideen er, at minigenerne aktiverer en anden del af immunforsvaret end det, vi normalt forsøger at aktivere ved bekæmpelse af virus, forklarer Lars Østergaard.

- Minigenerne trænger ind i vores celler ved hjælp af en anden virus. Herinde får de kroppen til at lave virusproteiner og stoffer, der aktiverer det mere uspecifikke immunforsvar. Det er blandt andet de såkaldte T-celler, de skal aktivere. Det er celler, der kan dræbe andre inficerede celler, siger han.

De to forsøg bliver lavet af Shenzhen Geno-Immune Medical Institute i Kina, og det forventes, at det er færdig i 2024.